Hybridný trolejbus

Hybridný trolejbus (iné názvy: trolejbus s pomocným pohonom, parciálny trolejbus) je trolejbus s hybridným pohonom. Alternatívny pohon mu umožňuje jazdu bez trakčného trolejového vedenia, teda s operatívnosťou autobusu.

Moderné trolejbusy sú na želanie zákazníka vybavované dieselagregátom, alebo akumulátorom, sú teda použiteľné aj mimo úseky trolejového vedenia. Táto vlastnosť sa niekedy využíva na mestských a prímestských linkách.

Typy hybridných trolejbusov

S pomocným pohonom 
Vozy s pomocným pohonom sú prispôsobené len pre krátke pojazdy s cestujúcimi bez vrchného (trolejového) vedenia (koncové úseky liniek; v Česku napr. v Plzni, v Zlíne či v Hradci Králové). Rýchlosť obsadeného vozu pri použití pomocného pohonu väčšinou nepresahuje 30 km/h  (pri maximálnom výkone 50 kW), pri 100 kW výkonu sú schopné trolejbusy ísť rýchlosťou približne 50 km/h, čo je pre mestskú prevádzku dostačujúce. Tieto vozy Škoda ponúkala pre operatívne riešenie mimoriadnych udalostí v prevádzke, nie ako vozy na pravidelnú prevádzku na úseku mimo trolejové vedenie. Prevádzka týchto vozov sa časom vyznačovala veľkým opotrebením dieselagregátu. 

Aj vozy s akumulátormi majú obmedzenia ustanovené výrobcom, kedy ide o kompromis medzi technickými možnosťami a predstavami prevádzkovateľa.

Ako pomocný pohon sa využíva buď akumulátor, alebo dieselagregát, ktorý poháňa trakčný motor vozu. V súčasnosti dodávané akumulátory umožňujú prakticky rovnaké dynamické vlastnosti vozu ako pri odbere prúdu z trolejového vedenia. Plnohodnotný batériový trolejbus býva aj nazývaný parciálny trolejbus/elektrobus či trolejbus/elektrobus s dynamickým nabíjaním.

Trolejbusy s pomocným pohonom sú niekedy zamieňané za duobusy.

S plnohodnotným alternatívnym pohonom (duobus) 
Ako duobusy sú označované vozy vybavené samostatným spaľovacím motorom s prevodovkou a kompletnou elektrickou výzbrojou trolejbusu. Voz je teda schopný jazdiť ako autobus, alebo ako trolejbus nezávisle na druhom z pohonov.

Hybridné trolejbusy podľa štátov

Česko 
Z českých trolejbusov majú dieselagregát typy Škoda 21TrACI, Škoda 24Tr Irisbus a kĺbové Škoda 25Tr a Škoda 30Tr SOR. Typ 21TrACI bol vybavený výhradne pomocným dieselagregátom (na čo odkazuje písmeno „I“), ďalšie zmieňované ním mohli byť vybavené na prianie zákazníka. Takisto trolejbusy Solaris Trollino, vyrábané v Ostrave, boli na želanie vybavované dieselagregátom.

V roku 2020 boli akumulátormi vybavované na želanie všetky české trolejbusy Škoda 26Tr Solaris, Škoda 27Tr Solaris, Škoda 30Tr SOR a Škoda 32Tr SOR.

Poľsko 
V Poľsku sú v prevádzke zarovno trolejbusy s pomocným dieselagregátom, ako aj s akumulátormi. Okrem nových trolejbusov typov Solaris Trollino 12 a Solaris Trollino 18, batériami boli vybavené aj trolejbusy Mercedes-Benz O405NE, ktoré vznikli v Gdyni v dôsledku prestavby ojazdených autobusov O405N.

Prevádzka podľa štátov

Česko 

V Česku sú hybridné trolejbusy prevádzkované na niektorých linkách, ktorých koncové úseky nemajú trolejového vedenia. Ide napríklad o niektoré linky v Zlíne (č. 3 na Louky, č. 4 a 5 do Kostelce, Štípy a na Lešnou, č. 11 do Lužkovic a č. 12 do Želechovic), Plzni (linky č. 12 do Letkova, č. 13 do nákupnej zóny v Černiciach), Hradci Králové (linka č. 1 do Kluk, od roku 2019 nová linka 21 na sídlisko Plachta, čiastočne linka 27 a časť spojov linky 7), Opave (linka č. 221 do Kylešovic a cez zastávku Vrchný) či v Ostrave (niektoré spoje linky 106 okolo Bazala a 101 do Petřvaldu). Zvláštnym prípadom je trolejbusová doprava v Prahe, kde je v prevádzke len linka č. 58 z Palmovky do Letňan; dopravný podnik touto prevádzku označuje ako elektrobus s dynamickým nabíjaním.

Poľsko 

Prvé hybridné trolejbusy v Poľsku boli sprevádzkované v roku 2010 v Gdyni. Išlo o vozy typu Solaris Trollino 12 s akumulátormi niklovo-kadmiovými. O tri roky neskôr vybavované akumulátormi trolejbusy rovnakého typu zakúpil aj dopravný podnik s mesta Tychy. Okrem Gdyni a Tychov parciálne trolejbusy serie Trollino 12, tentoraz s dieselagregátom, boli dodané v rokoch 20112013 do Lublina. Ďalšie dodavky trolejbusov s pomocným pohonom do Lublina sa konali v roku 2013 a 2014. V roku 2013 Tychy sprevádzkovali hybridné trolejbusy typu Solaris Trollino 12MB. V týchto rokoch boli zakúpené trolejbusy Solaris Trollino 12 a Solarisy Trollino 18 s batériovým pohonom. Po roku 2018 podnik Solaris vyrobil pre Gdyniu ďalšie hybridné trolejbusy Trollino 12 a Trollino 18. Okrem toho akumulátormi bolo vybavených 21 starších trolejbusov Trollino 12MB.

Pozri aj 

 elektromobil

Referencie 

 

Trolejbusy
Autobusy